als_Latn dik_Latn sna_Latn
aSport – Zbardhet axhenda e plotë e fazës përgatitore që Skënderbeu do të zhvillojë në Austri.
Ekipi bardhekuq do të niset sot drejt Vjenës, për t’u akomoduar më pas në një prej hoteleve më luksoze të Tirolit, që ndodhet 15 kilometra larg kryeqytetit austriak. Përveç seancave stërvitore në kushte mjaft të mira, për ekipin korçar do të ketë edhe 6 miqësore luksi ndaj skuadrave të njohura ukrainase, ruse, gjermane dhe rumune, shkruan Panorama.
Kjo fazë, e cila nis zyrtarisht sot, do të shërbejë për të rritur formën fizike të lojtarëve në prag të ndeshjeve paraeliminatore të Ligës së Kampioneve. Gjatë qëndrimit 20-ditor do të zhvillohet një miniturne, teksa ekipe si Terek Grozni (Rusi), Shakhtar Donjeck (Ukrainë), Volga (Rusi), Cluj (Rumani) Arminia Bielefeld dhe Energie Cottbus (Gjermani) do të përballen me kampionët e Shqipërisë. Skënderbeu do të luajë takimin e parë më 18 qershor kundër Terekut të Groznit, ku katër vite më parë ka luajtur portieri shqiptar Ilion Lika. Më pas, ndeshja e radhës është programuar më 21 qershor kundër Shahtjorit në qytetin Going, për të vazhduar më 25 qershor ndaj Volgës në Seekirchen. Udhëtimi i bardhekuqve do të vazhdojë në qytetin Leogang, ku Skënderbeu do të zhvillojë dy miqësore, fillimisht më 29 qershor ndaj rumunëve të Kluzhit dhe 3 korrik me gjermanët e Arminia Bielefeldit.
Turneu miqësor në Austri për Skënderbeun do të mbyllet më 4 korrik në ndeshjen kundër Energie Kotbus në stadiumin e qytetit Vorgël. Një ditë më pas do të bëhet edhe kthimi për në Korçë, ku do të zhvillohen përgatitjet e fundit në prag të Champions-it.
18 QERSHOR
Skënderbeu-Terek Grozni
21 QERSHOR
Skënderbeu-Shakhtar Donjeck
25 QERSHOR
Skënderbeu-Volga
29 QERSHOR
Skënderbeu-Cluj
3 KORRIK
Skënderbeu-Arminia Bielefeld
4 KORRIK
Skënderbeu-Energia Cottbus
You must be logged in to post a comment Login
als_Latn als_Latn als_Latn als_Latn als_Latn crh_Latn als_Latn luo_Latn als_Latn nld_Latn als_Latn lim_Latn als_Latn fur_Latn als_Latn por_Latn eng_Latn